CELEX: 32017D2316
Language: bg
Date: 2017-12-12 00:00:00
Title: Решение за изпълнение (ЕС) 2017/2316 на Комисията от 12 декември 2017 година за отмяна на Решение 92/176/ЕИО относно географските карти, които трябва да бъдат предвидени за целите на мрежата „Анимо“ (нотифицирано под номер C(2017) 8316) (Текст от значение за ЕИП. )

14.12.2017   
            
            
               BG
            
            
               Официален вестник на Европейския съюз
            
            
               L 331/78
            
         РЕШЕНИЕ ЗА ИЗПЪЛНЕНИЕ (ЕС) 2017/2316 на Комисията
   от 12 декември 2017 година
   за отмяна на Решение 92/176/ЕИО относно географските карти, които трябва да бъдат предвидени за целите на мрежата „Анимо“
   
      
         (нотифицирано под номер C(2017) 8316)
      
   
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с определени видове живи животни и продукти с оглед завършване изграждането на вътрешния пазар (1), и по-специално член 20, параграф 3 от нея,
   като има предвид, че:
   
               (1)
            
            
               С цел да бъде въведена компютризирана система, която да свързва ветеринарните органи помежду им (мрежата „Анимо“), Комисията прие решения 91/398/ЕИО (2), 92/175/ЕИО (3) и 92/176/ЕИО (4).
            
         
               (2)
            
            
               Решение 91/398/ЕИО и Решение 92/175/ЕИО бяха отменени и мрежата „Анимо“ бе заменена с онлайн инструмента за управление на интегрираната компютризирана ветеринарна система (TRACES), който обхваща всички здравни изисквания във връзка с търговията вътре в ЕС и вноса на животни, сперма и ембриони, храна, фуражи и растения.
            
         
               (3)
            
            
               Поради това Решение 92/176/ЕИО следва да бъде отменено.
            
         
               (4)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Решение 92/176/ЕИО се отменя.
   Член 2
   Адресати на настоящото решение са държавите членки.
   
      Съставено в Брюксел на 12 декември 2017 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 224, 18.8.1990 г., стр. 29.
   
      (2)  Решение 91/398/ЕИО на Комисията от 19 юли 1991 г. относно компютризирана мрежа, която свързва ветеринарните органи („Анимо“) (ОВ L 221, 9.8.1991 г., стр. 30).
   
      (3)  Решение 92/175/ЕИО на Комисията от 21 февруари 1992 г. за определяне на списъка и идентичността на звената, включени в компютризираната мрежа „Анимо“ (ОВ L 80, 25.3.1992 г., стр. 1).
   
      (4)  Решение 92/176/ЕИО на Комисията от 2 март 1992 г. относно географските карти, които трябва да бъдат предвидени за целите на мрежата „Анимо“ (ОВ L 80, 25.3.1992 г., стр. 33).